เป็นมาสักพักละครับอาการนี้ บางวันเป็น บางวันก็ไม่เป็นนะกินข้าวอิ่มๆ แล้วดื่มน้ำเย็นเลย แล้วไม่กี่นาทีอาการจะตีขึ้นอยากอาเจียรพออาเจียนออกก็หาย (ถ้าน้ำธรรมดาหรือน้ำอุ่นไม่มีอาการ)ไม่ปวดท้อง ไม่จุก ไม่อืดอะไร แบบนี้ผมเป็นอะไรครับ
สวัสดีค่ะอาการอยากอาเจียนหลังการรับประทานอาหารดังกล่าวมานั้น อาจจะเกิดจาก การมีกระเพาะอาหารอักเสบ หรือมีแผลในกระเพาะอาหาร มีกรดไหลย้อน หรือการมีอาหารเป็นพิษซึ่งจะรู้สึกคลื่นไส้และอาเจียนเฉียบพลัน มักปวดท้อง มีไข้ ถ่ายเหลวร่วมด้วยได้ หรือการมีภาวะตับอักเสบ อาจปวดจุกแน่นท้องขวาบน ตาเหลือง หรือมีถุงน้ำดีอักเสบ อาจมีไข้ร่วมด้วยเบื้องต้นหลีกเลี่ยงการรับประทานอาหารที่กระตุ้นให้มีอาการ รับประทานยาแก้คลื่นไส้ก่อนมื้ออาหาร 30 นาทีได้ ร่วมกับรับประทานอาหารสุกสะอาด ไม่มีกลิ่นหรือรสที่จัดเกินไปหากยังมีอาการคลื่นไส้ อาเจียนต่อเนื่อง ปรับพฤติกรรมไม่ดีขึ้น ควรพบแพทย์เพื่อตรวจหาว่ามีความผิดปกติใดที่แน่ชัดต่อไป